ועדת העבודה, הרווחה והבריאות, כנסת 18, פרוטוקול מספר 447, 2011-03-09 08:15

חיים כץ: בוקר טוב.

נועה בן שבת: הצעת חוק התכנית הכלכלית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (תיקון מס' 15) (סייג להיטל על העסקת עובד זר), התשע"א-2011 תיקון סעיף 44 1.

נועה בן שבת: בחוק התכנית הכלכלית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004), התשס"ג-2003 (להלן-החוק העיקרי), בסעיף 44 (א), בהגדרה "עובד זר", אחרי פסקה (6) יבוא: (7) עובד זר בעל אשרה ורישיון ישיבה שניתנו לו מכוח הסכם חופשת עבודה בין מדינת ישראל ובין מדינה אחרת המנוי בתוספת ונכללים בו תנאים כמפורט להלן (בחוק זה – הסכם חופשת עבודה), והוא מועסק בהתאם לתנאים שבהסכם: הגעתו של העובד לישראל היא למטרת חופשה ועבודתו בישראל היא מטרה משנית.

נועה בן שבת: התקופה המרבית לשהות העובד בישראל אינה עולה על 12 חודשים.

נועה בן שבת: התקופה המרבית להעסקת העובד אצל מעסיק מסוים אינה עולה על שלושה חודשים.

נועה בן שבת: העובד מבוטח בביטוח רפואי בכל תקופת שהותו בישראל.

נועה בן שבת: מספר העובדים המועסקים אינו עולה על מכסה שנתית מרבית.

נועה בן שבת: תיקון סעיף 48 2.

נועה בן שבת: בסעיף 48 לחוק העיקרי – בכותרת השוליים, בסופה יבוא "ושינוי התוספת".

נועה בן שבת: האמור בו יסומן (א) ואחריו יבוא: (ב) שר האוצר רשאי, בצו, לשנות את התוספת.

נועה בן שבת: 3.

נועה בן שבת: אחרי סעיף 108 לחוק העיקרי יבוא: "תוספת (סעיף 44 (א)) הסכם חופשת עבודה" 4.

נועה בן שבת: בחוק עובדים זרים, התשנ"א-1991- בסעיף 1ד, אחרי סעיף קטן (ד) יבוא: (ה) הוראות סעיף זה לא יחולו על עובד המועסק בהתאם להסכם חופשת עבודה, כמשמעותו בפסקה (7) להגדרה "עובד זר" שבסעיף 44(א) לחוק התכנית הכלכלית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004), התשס"ג-2003).

נועה בן שבת: בסעיף 1 ה(ג), אחרי פסקה (2) יבוא: הוראות סעיף זה לא יחולו לגבי עובד המועסק בהתאם להסכם חופשת עבודה כאמור בסעיף 1ד(ה).

חיים כץ: אני לא מבין מאיפה לקחת את 1ב, התקופה המרבית לשהות העובד בישראל אינה עולה על 12 חודש.

חיים כץ: הוא לא יכול לעבוד מעל 12 חודש, אבל לשהות הוא יכול גם שנתיים.

שושנה שטראוס: לפי ההסכם, זה מדובר בדוגמא של הסכם מסוים, האשרה שניתנת היא ל-12 חודש.

חיים כץ: לעבוד.

שושנה שטראוס: לעבוד ולטייל.

חיים כץ: אוקיי.

חיים כץ: זה ההסכם?

שושנה שטראוס: כן.

שושנה שטראוס: רק לציין כי מדובר במכסה הדדית של 200 מטיילים עובדים בשנה בלבד, ולגבי התקשרות עם מדינות נוספות, ברור שזה שיקול דעת של כל המשרדים, אבל הכוונה היא רק מדינות מערביות.

חיים כץ: מה שהם יחליטו.

חיים כץ: מה זה משנה מה הכוונה?

חיים כץ: יבוא השר ויגיד שהוא רוצה טנזניה, אז אנחנו נגיד לו לא?

חיים כץ: כל מי שרוצה לבוא ולעבוד בישראל, לטייל בישראל, כשהמגמה היא טיול, אז ברוכים הבאים.

חיים כץ: אוקיי.

חיים כץ: יש עוד למישהו משהו להוסיף?

חיים כץ: אין, אז אנחנו נעבור להצבעה.

חיים כץ: מי בעד?

חיים כץ: הצבעה בעד – פה אחד הצעת החוק אושרה תודה רבה, כל חברי הכנסת שנמצאים באולם, אישרו את הצעת החוק לקריאה שנייה ושלישית.

חיים כץ: אני מקווה שהמליאה תאשר את זה.

חיים כץ: תודה רבה, הישיבה נעולה.